Bear Grylls Bring Skitterende Christelike Boek Met Dagstukkies Uit - Joy! Digital
Bear Grylls Bring Skitterende Christelike Boek Met Dagstukkies Uit
Bear Grylls, bekend vir sy avonture in die wildernis, is ’n volgeling van Christus en het nou ook ’n Christelike dagstukkieboek vrygestel, berig Christian Post.
“Dit was nie aanvanklik die bedoeling om dit te publiseer nie, ek het bloot notas gehou wat ek elke oggend aan die begin van die dag gemaak het. Hulle het my krag gegee en is gewortel in Christus se leringe en Sy liefde is sentraal daarin,” sê Grylls oor die boek.
Die nuwe dagstukboek, Soul Fuel, is ’n “eerlike boek”. Onderwerpe soos vriendskap, mislukking, risiko en moed help jou om elke dag doelgerig en met die nodige krag te begin.
Bear het tydens sy oorlewingsreise met verskillende uitdagings en terugslae te doen gekry. Hy het ’n vinger in die oerwoud van Vietnam verloor, sy rug in ’n valskermongeluk gebreek en sy skouer in Antarktika gebreek.
Sy pa is oorlede toe Bear 25 was en dit het die grootste invloed op hom gehad. Hy het die terugslag te bowe gekom danksy sy geloof in Christus. God is deurentyd die fondament waarop hy steun. Dit is ’n wonderlike getuienis.